༩པད་ཞུ་ནི་རྗེ་ཡི་འདུལ་འགྲེལ་དང་གཟི་བརྗིད་འདུལ་བ་རྒྱུད་དྲུག་རྣམས་ནས་སུལ་བུ་ཉེར་ལྔ་ཅན་ལ་གཙུག་ཏུ་ཀླད་བུག་དོད་པ།ཕྱི་རིམ་ནང་པད་འདབ་བཞིའམ་བརྒྱད་ཀྱིས་བསྐོར་བ།ཧ་ཅང་ཆེ་མིན་ཆུང་མིན་རང་རང་གི་མགོ་ལ་རན་ཞིང་འཚམ་པའི་རྒྱུ་བལ་སྣམ་ལ་ཕྱི་གཡོག་མཐིང་སྔོན་བྱས་པས་རིགས་ལྔ་ལྷ་སྐུ་མཚོན་པའི་བརྡ་དང༌།སོ་ཐར་ཀྱི་ཁྲིམས་ཆེན་མ་རྫོགས་པར་དབུ་ལ་གསོལ་མི་འོས།དཔར་རྨད་དུ་བྱུང་བའི་ཞྭ་མཆོག་ཐུན་མིན་ཞིག་གོ།འོན་ཀྱང་པད་འདབ་བཞི་དང་བརྒྱད་ནི་རྒྱས་བསྡུས་ཀྱི་ཁྱད་ལས་འདུལ་ཁྲིམས་མཐོ་དམན་ལ་ལྟོས་ནས་ཕྱེས་པ་ཞིག་མིན་པར་མངོན།